ระบบล่ม! ลงทะบียนวันแรก “เราไม่ทิ้งกัน” หลังคนแห่ใช้ล้น 20 ล้านคน
ระบบล่ม! ลงทะบียนวันแรก “เราไม่ทิ้งกัน” หลังคนแห่ใช้ล้น 20 ล้านคน
ระบบล่ม! ลงทะบียนวันแรก “เราไม่ทิ้งกัน” หลังคนแห่ใช้ล้น 20 ล้านคน
28 มี.ค. 2563

นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่รัฐบาลได้เปิดให้แรงงาน ลูกจ้างชั่วคราวและผู้ประกอบอาชีพอิสระ ที่ได้รับผลกระทบจากการแพร่ระบาดของเชื้อไวรัสโคโรนา (โควิด-19) ลงทะเบียนเข้าร่วมมาตรการ เยียวยา 5,000 บาท  (3 เดือน) ผ่านเว็บไซต์ www.เราไม่ทิ้งกัน.com  เมื่อเวลา 18.00 น. วันนี้ (28 มี.ค.)
โดยปรากฎว่าได้รับความสนใจจากประชาชนอย่างล้นหลาม โดยก่อนเปิดระบบมีประชาชนรอลงทะเบียนกว่า 2 ล้านคน และในช่วง 5 นาทีแรกของการลงทะเบียน มีผู้เข้ามาลงทะเบียนมากถึง 20 ล้านคน ซึ่งเป็นจำนวนสูงกว่าที่คาดการณ์ไว้มากและเกินกว่าที่ระบบจะรองรับได้ ธนาคารกรุงไทย (KTB) ซึ่งเป็นผู้ดูแลระบบจำเป็นต้องปิดระบบการลงทะเบียนชั่วคราว กระทรวงการคลังจึงขออภัยในข้อผิดพลาดที่เกิดขึ้นดังกล่าว
ทั้งนี้ กระทรวงการคลังได้เร่งประสานงานกับธนาคารกรุงไทย เพื่อปรับปรุงแก้ไขข้อขัดข้องที่เกิดขึ้นอย่างเร่งด่วนและคาดว่าระบบจะสามารถเปิดให้เริ่มลงทะเบียนได้ใหม่ในเวลาเที่ยงคืนของคืนนี้
อย่างไรก็ดี กระทรวงการคลังขอความร่วมมือประชาชนโปรดทยอยกันลงทะเบียนเพื่อป้องกันไม่ให้เกิดปัญหาดังกล่าวขึ้นอีก และเน้นย้ำว่าการขอรับสิทธิตามมาตรการนี้ ไม่ใช่วิธีมาก่อนได้ก่อนประชาชนทุกคนที่ได้รับความเดือดร้อนจากไวรัสโควิด-19 และมีคุณสมบัติครบถ้วนตามหลักเกณฑ์จะได้รับการเยียวยาจากรัฐบาลครบทุกคน
ด้านนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารกรุงไทยขอปิดระบบลงทะเบียน ผ่านเว็บไซต์ www.เราไม่ทิ้งกัน.com เป็นการชั่วคราว โดยธนาคารจะเร่งปรับปรุงระบบและจะเปิดให้ลงทะเบียนในคืนนี้ ตั้งแต่เวลา 24.00 น. เป็นต้นไป